CELEX: 32017R1170
Language: lv
Date: 2017-06-26 00:00:00
Title: Komisijas Īstenošanas regula (ES) 2017/1170 (2017. gada 26. jūnijs) par atsevišķu preču klasifikāciju kombinētajā nomenklatūrā

1.7.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 170/59
               
            KOMISIJAS ĪSTENOŠANAS REGULA (ES) 2017/1170
      (2017. gada 26. jūnijs)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 26. jūnijā
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektorāta
            
            
               ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Kompakts, ar baterijām darbināms uz pirkstgala novietojams aparāts (t. s. “pulsa oksimetrs”), kurā vienā blokā apvienots elektronisks procesors, gaismas diožu (LED) pāris, fotodiode un LED displejs (tiek piedāvāti dažādi displeja režīmi). Tas ir aprīkots arī ar baterijas izlādes indikatoru, ar signāla funkciju, kas uzrāda ātru vai lēnu pulsu vai augstu vai zemu asins piesātinājumu ar skābekli, un ar stiprinājumu, kas sakļaujas ap pirkstu.
                     To izmanto kā neinvazīvu metodi, lai uzraudzītu skābekļa piesātinājuma cilvēka asinīs un mērītu pulsu, izmantojot optisko starojumu. Pēc piestiprināšanas pie pirksta LED raida caur pirkstu uz fotodiodi divu dažādu viļņa garumu gaismas starus. Ar to mēra optiskā blīvuma izmaiņas pie katra no viļņa garumiem un pēc tam nosaka/aprēķina skābekļa piesātinājumu un sirdsdarbības ātrumu.
                     To var izmantot profesionālā medicīnas praksē un pētniecībā, sportā, darījumdarbībā utt. (piemēram, skābekļa kamerām, ekstrēmajam alpīnismam atmosfērā ar zemu skābekļa koncentrāciju, dziļūdens niršanai, pilotu, ugunsdzēsēju, astronautu darbā utt.).
                     Skatīt attēlu (*1).
                  
                  
                     9018 19 10 
                  
                  
                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 9018 , 9018 19  un 9018 19 10  formulējumu.
                     Aparāts ietilpst pozīcijas 9018  tvērumā, kas aptver ļoti plašu instrumentu un ierīču klāstu, kurus lielākoties izmanto tikai profesionālā praksē slimību profilaksei vai ārstēšanai, operācijās utt. Šajā pozīcijā klasificētie instrumenti un ierīces var būt aprīkoti ar optiskām ierīcēm; tiem var arī izmantot elektroenerģiju (sk. arī Harmonizētās sistēmas skaidrojumus par pozīciju 9018 ). Lai arī šāda veida aparātu var izmantot neprofesionāļi, tas ir tāda veida aparāts, kādus izmanto medicīnas vajadzībām, jo tas sniedz informāciju par “vitāli svarīgām fizioloģiskām funkcijām”, kuru var būt nepieciešams sīkāk analizēt profesionāļiem.
                     Tāpēc nav iespējama klasificēšana pozīcijā 9027  pie fizikālās vai ķīmiskās analīzes ierīcēm un aparatūras, kurās izmanto optisko starojumu.
                     Tādējādi tas ir klasificējams ar KN kodu 9018 19 10  pie medicīnas instrumentiem un aparātiem kā monitordozimetriskā aparatūra divu vai vairāku parametru vienlaicīgai uzraudzībai.
                  
               
            
         
            (*1)  Attēls pievienots tikai informācijai.